Ved etableringen av NM i 1979 ble det gjennomført etter modell av tilsvarende konkurranser i Storbritannia, og der var det (og fremdeles er) pliktnummer i de nasjonale konkurransene. Brass Band Klubben valgte å gjøre det samme for NM. av Arthur Bliss og av Pi Scheffer ble valgt som pliktnumre i henholdsvis første og andre divisjon. Frem til 1993 var det kun pliktnummer i NM. I årene 1979 til 1982 var NM kun i to divisjoner, og i 1983 ble konkurransen utvidet med en 3. divisjon. Fra og med mesterskapet i 1993 ble konkurransen utvidet ytterligere med en divisjon; Elitedivisjonen ble etableret. Samtidig med at Elitedivisjon kom til, ble NM utvidet med et nytt element – innføringen av selvvalgt avdeling for elitedivisjonen i tillegg til pliktnummer, en ordning som fremdeles gjelder for denne divisjonen. I 1995 ble det gjort et forsøk ved at korpsene i 3. divisjon ikke skulle spille pliktnummer, men selv velge repertoar innenfor en tidsramme. Forsøket ble oppfattet til å være så vellykket at det siden har kun vært selvvalgt i denne divisjonen. Forsøket med selvvalgt ble så prøvd ut årene etter (NM 1996 og NM 1997) for også 1. divisjon, mens 2. divisjon i 1996 spilte pliktnummer for (foreløpig?) siste gang ( av Kenneth Downie). 1. divisjon hadde igjen pliktnummer i NM 1998 ( av Philip Wilby), men det var siste gang også for dem. Så siden 1999 er det kun i elitedivisjon at det har vært pliktnummer.